Ehdotus: Euroopan parlamentin ja neuvoston direktiivi sisäpiirikaupoista ja markkinoiden manipuloinnista (markkinoiden väärinkäyttö) annetun direktiivin 2003/6/EY muuttamisesta komissiolle siirretyn täytäntöönpanovallan osalta /* KOM/2006/0913 lopull. - COD 2006/0301 */





[pic] | EUROOPAN YHTEISÖJEN KOMISSIO | Bryssel, 22.12.2006 KOM(2006) 913 lopullinen 2006/0301 (COD) Ehdotus: EUROOPAN PARLAMENTIN JA NEUVOSTON DIREKTIIVI sisäpiirikaupoista ja markkinoiden manipuloinnista (markkinoiden väärinkäyttö) annetun direktiivin 2003/6/EY muuttamisesta komissiolle siirretyn täytäntöönpanovallan osalta (komission esittämä) 2006/0301 (COD) Ehdotus: EUROOPAN PARLAMENTIN JA NEUVOSTON DIREKTIIVI sisäpiirikaupoista ja markkinoiden manipuloinnista (markkinoiden väärinkäyttö) annetun direktiivin 2003/6/EY muuttamisesta komissiolle siirretyn täytäntöönpanovallan osalta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen[1], ottavat huomioon Euroopan talous- ja sosiaalikomitean lausunnon[2], ottavat huomioon Euroopan keskuspankin lausunnon, noudattavat perustamissopimuksen 251 artiklassa määrättyä menettelyä[3], sekä katsovat seuraavaa: (1) Euroopan parlamentin ja neuvoston direktiivissä 2003/6/EY[4] säädetään, että eräistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[5] mukaisesti. (2) Päätöstä 1999/468/EY on muutettu päätöksellä 2006/512/EY, jossa otetaan käyttöön valvonnan käsittävä sääntelymenettely, jota käytetään päätettäessä sellaisista laajakantoisista toimenpiteistä, joiden tarkoituksena on muuttaa perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia muita kuin keskeisiä osia. (3) Päätöstä 2006/512/EY koskevan Euroopan parlamentin, neuvoston ja komission lausuman[6] mukaan jo voimassa olevia säädöksiä on mukautettava niihin sovellettavia menettelyjä noudattaen. Lausumassa luetellaan säädökset, kuten direktiivi 2003/6/EY, jotka olisi mukautettava pikaisesti. (4) Komissiolle olisi erityisesti siirrettävä toimivalta hyväksyä direktiivin 2003/6/EY täytäntöönpanemiseksi tarvittavat toimenpiteet, jotta voidaan ottaa huomioon rahoitusmarkkinoiden tekninen kehitys, varmistaa mainitun direktiivin yhdenmukainen soveltaminen sekä täydentää mainittua direktiiviä menettelyllä ja yksityiskohtaisilla säännöksillä, jotka koskevat toimivaltaisten viranomaisten toimivallan käyttöä tietojenvaihdon ja rajat ylittävien tarkastusten yhteydessä. Koska nämä toimenpiteet ovat laajakantoisia ja niiden tarkoituksena on täydentää direktiiviä lisäämällä siihen uusia muita kuin keskeisiä osia, mukauttaa määritelmiä sekä laajentaa tai täydentää direktiivin säännöksiä antamalla teknisiä yksityiskohtaisia sääntöjä, jotka koskevat sisäpiiritiedon julkistamista, luetteloita sisäpiiritietoa hallussaan pitävistä henkilöistä, tutkimustiedon asianmukaista esittämistä sekä ilmoituksen tekemistä toimivaltaisille viranomaisille epäilyttävistä liiketoimista ja liikkeeseenlaskijoiden johtohenkilöiden omaan lukuunsa tekemistä liiketoimista, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen. (5) Direktiivissä 2003/6/EY säädetään komissiolle siirrettyä täytäntöönpanovaltaa koskevasta määräajasta. Päätöstä 2006/512/EY koskevassa Euroopan parlamentin, neuvoston ja komission lausumassa todetaan, että kyseinen päätös on horisontaalinen ja tyydyttävä ratkaisu yhteispäätösmenettelyssä annettujen säädösten täytäntöönpanon valvontaa koskeviin Euroopan parlamentin pyyntöihin ja että sen vuoksi komissiolle olisi siirrettävä täytäntöönpanovaltaa ilman ajallisia rajoituksia. Lisäksi Euroopan parlamentti ja neuvosto ovat luvanneet huolehtia siitä, että ehdotukset, joiden tarkoituksena on kumota sellaiset säädöksissä olevat säännökset, joissa säädetään täytäntöönpanovallan siirtoa komissiolle koskevista aikarajoituksista, hyväksytään mahdollisimman pian. Koska valvonnan käsittävä sääntelymenettely on otettu käyttöön, direktiivissä 2003/6/EY oleva säännös aikarajoituksesta olisi poistettava. (6) Sen vuoksi direktiiviä 2003/6/EY olisi muutettava. (7) Koska direktiiviin 2003/6/EY tehtävät muutokset ovat luonteeltaan teknisiä ja koskevat pelkästään komiteamenettelyä, jäsenvaltioiden ei tarvitse saattaa niitä osaksi kansallista lainsäädäntöään. Sen vuoksi ei ole tarpeen antaa asiaa koskevia säännöksiä, OVAT ANTANEET TÄMÄN DIREKTIIVIN: 1 artikla Muutetaan direktiivi 2003/6/EY seuraavasti: (1) Muutetaan 1 artiklan toinen kohta seuraavasti: a) poistetaan ilmaus "17 artiklan 2 kohdassa säädettyä menettelyä noudattaen"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 17 artiklan 2 a kohdassa tarkoitettua valvonnan käsittävää sääntelymenettelyä noudattaen." (2) Muutetaan 6 artiklan 10 kohta seuraavasti: a) poistetaan ilmaus "17 artiklan 2 kohdassa tarkoitettua menettelyä noudattaen"; b) lisätään alakohta seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 17 artiklan 2 a kohdassa tarkoitettua valvonnan käsittävää sääntelymenettelyä noudattaen." (3) Muutetaan 8 artikla seuraavasti: a) poistetaan ilmaus "17 artiklan 2 kohdassa säädettyä menettelyä noudattaen"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 17 artiklan 2 a kohdassa tarkoitettua valvonnan käsittävää sääntelymenettelyä noudattaen." (4) Muutetaan 16 artiklan 5 kohta seuraavasti: a) poistetaan ilmaus "17 artiklan 2 kohdassa säädettyä menettelyä noudattaen"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 17 artiklan 2 a kohdassa tarkoitettua valvonnan käsittävää sääntelymenettelyä noudattaen." (5) Muutetaan 17 artikla seuraavasti: a) lisätään 2 a kohta seuraavasti: ”2 a. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset." b) poistetaan 3 ja 4 kohta. 2 artikla Tämä direktiivi tulee voimaan [..] päivänä sen jälkeen, kun se on julkaistu Euroopan unionin virallisessa lehdessä . 3 artikla Tämä direktiivi on osoitettu kaikille jäsenvaltioille. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic] [1] [2] [3] [4] EUVL L 96, 12.4.2003, s. 16. [5] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [6] EUVL C 255, 21.10.2006, s. 1.